เจอก้อนแข็งๆที่หน้าอกช้างซ้ายค่ ไปหามาครั้งแรกก็ตรวจบอกว่าก้อนใหญ่ และแข็งมาก นัดมาอัลเตอซาว บอกเป็นก้อนเนื้อค่ะขนาด4cm. ต้องผ่าออก ให้เราเลือกวันที่เราพร้อม จึงบอกว่า ขอเป็นวันพฤ.หน้าแทนบอกให้นอนพักรงพยาลก่อนผ่าหนึ่งวัน ผ่าวันศุกร์ ตอนนี้กลัวมากค่ะ จะเป็นมะเร็งมั้ย เพราะจับๆดู ก็พยักหน้าคุยกัน จะต้องพักรักษาแผลนานมั้ยคะ
สวัสดีค่ะ การพบก้อนเนื้องอกที่เต้านมในผู้หญิงอายุน้อยนั้น ส่วนใหญ่เป็นก้อนเนื้องอกธรรมดา ซึ่งมักจะคลำได้เป็นก้อนแข็งกว่าก้อนซีสต์ (หรือถุงน้ำ) โดยก้อนเนื้องอกที่พบได้บ่อยคือ ก้อนเนื้องอกชื่อ fibroadenoma นอกจากนี้อาจเป็น phyllodes tumor, tubular adenoma, papilloma เป็นต้นสำหรับมะเร็งเต้านมในผู้หญิงอายุน้อยนั้น จะพบได้น้อยมาก ยกเว้นมีญาติสายตรง เช่น แม่ พี่สาว ที่เป็นมะเร็งเต้านม หรือมะเร็งรังไข่อยู่อย่างไรก็ตาม เมื่อตรวจพบว่าเป็นก้อนเนื้อที่เต้านมด้วยอัลตราซาวด์แล้ว และมีพบมีขนาดประมาณ 4 เซนติเมตร การรักษาก็คือต้องผ่าตัดออก เพราะก้อนที่มีขนาดใหญ่ ก็อาจมีโอกาสโตขึ้นได้อีกเรื่อยๆ และมีโอกาสกลายเป็นมะเร็งได้ในการผ่าตัดเอาเฉพาะก้อนเนื้อออก ถือเป็นการผ่าตัดเล็ก ใช้เพียงยาชาเฉพาะที่ และส่วนมากไม่จำเป็นต้องนอนโรงพยาบาล แต่หากมีเลือดออกมาก แพทย์ก็อาจให้นอนที่โรงพยาบาลเพื่อเฝ้าสังเกตอาการก่อนก็ได้ค่ะดังนั้น ในตอนนี้อย่างเพิ่งกังวลว่าจะเป็นมะเร็งหรือไม่ รอให้ผ่าตัดเอาก้อนออก และนำก้อนเนื้อไปตรวจวินิจฉัยให้เรียบร้อยก่อนค่ะ